Here is a page extracted from Wikipedia that may contain CSS, HTML, and a lot of unformatted text.

Title: Thor
Content: En a mitolochía norrena, Thor (En norrén antigo: Þórr) ye lo dios d'o trueno y a fuerza. Manimenos, o suyo paper ye complexo ya que teneba influxo en arias muit diferents, tals como o clima, as cullidas, a protección, a consagración, a chusticia, os viaches y as batallas.

A suya arma ye un martiello que se lanza, clamau Mjolnir, d'o qual se fazioron copias como amuleto que dimpués se convirtioron en un simbolo pagano que desafiaba a la cristianización d'Escandinavia.

Thor viacheya en un carro que ye tirau per dos bucos machicos clamaus Tanngrisnir y Tanngnjóstr que teneban a peculiaridat que Thor podeba cocinar-los y dimpués si amenesteba continar o suyo viache, cubriba os uesos con a piel y feba servir o poder rechenerador d'o suyo martiello pa tornar-los a la vida.

Una vegada que o proceso de cristianización estió completau, a figura de Thor estió demonizada per o creixent influxo de misioners cristianos. Dimpués de que o cristianismo s'alazetase, restas d'a suya fe se conservoron de forma clandestina sobretot en arias rurals, sobrevivindo asinas dica tiempos modernos en o folclore chirmanico y mas dinantes reconstruyiu baixo quantas formas en o neopaganismo chermanico.

En estar un dios muito popular entre las diferents tribus chermanicas, muitas localidaz y lugars como colinas u selvas estioron nombradas en honor a Thor, entre as que cal destacar a ciudat de Tórshavn (literalment puerto de Thor; en danés Þórshöfn) en as Islas Feroe u a palabra anglesa Thursday (chueves en aragonés) que derivaría de Thor's day (día de Thor). Mas cerca en o tiempo lo asteroide (299) Thora o suyo nombre deriva de Thor.

Referencias

Vinclos externos 

Dioses nordicos
Dioses d'o trueno